I 1930-årene tok spillere som Gustav Dalsbø og Bergethon Johansen ansvar for treningen, men når krigen var over i 1945, kom TIL-spilleren Håkon Nilsen tilbake fra England med mye fotballerfaring og nye impulser. Han tok over treneransvaret i klubben fra og med 1946, og hadde jobben som spillende-trener til og med 1951. Nilsen er fortsatt den kontinuerlig lengstsittende treneren i klubbens historie.